Oorsaak van kleuter in swaai se dood bekend | Maroela Media
Die kleuter wat in ŉ speelpark in Maryland in die VSA gevind is waar sy ma steeds besig was om sy liggaam op ŉ swaai te stoot, se oorsaak van dood is bekend gemaak.
Maroela Media het vroeër berig die polisie is omstreeks 07:00 die oggend van 22 Mei na die speelpark ontbied nadat ŉ inwoner hulle meegedeel het dat die vrou die kind vir ŉ ongewone lang tydperk op die swaai stoot.
Volgens die Huffington Post het ŉ nadoodse ondersoek intussen bevestig dat die driejarige Ji’Aire Lee dood is nadat hy verkluim en ontwater het. Sy ma, Romechia Simms, het glo die oggend van 20 Mei om 11:15 by die speelpark opgedaag en haar kind twee dae lank in die swaai gestoot, waar hy uiteindelik dood is. Dit is nie duidelik hoe lank Ji’Aire dood was voor die polisie opgedaag het nie.
ŉ Polisiewoordvoerder het aan die Huffington Post gesê Simms is vir mediese waarneming gestuur omdat “dit gelyk het of sy nie ten volle bewus is van wat aangaan nie”. Simms is nie in hegtenis geneem nie, maar die saak sal voor ŉ jurie dien om te besluit of enigiemand vervolg sal word.
Ji-Aire, se pa, James Lee, het vroeër gesê hy was voor die voorval hof toe om aansoek om alleen-toesig oor sy kind te doen omdat hy geglo het Simms ly aan ŉ geestesversteuring. Hy wou gehad het sy moet hulp kry en het gevoel hy is “die beter ouer in daardie stadium”. Die hof het nie Lee se versoek toegestaan nie.
Dit skyn so al asof die hofamptenare nie behoorlik ondersoek ingestel het na die pa se aansoek om toesig.
Die hof moet dus hof toe gevat word ?
Ja nee Beslis peet ai dit kon nou n onskuldige kindjie se lewe gered her. Ai dis so tragies. :(
Dit is duidelik daar is ‘n helse groot skroef los met die vrou.
Ek wonder of die kleintjie nie al voor die tyd dood is nie, dat sy van die begin af die lykie geswaai het nie….
Ek is geneig om saam met jou te stem Poppie. Duidelik het die owerhede nie hulle werk ordentlik gedoen nie en as gevolg van dit is daar nou ‘n kind wat moes boet.